Marí is al ’n dekade lank in die bedryf, met rolprente soos Dis koue kos, skat, Johnny is nie dood nie, Die Seemeeu, Kanarie, ’n Ander mens en Ellen: Die storie van Ellen Pakkies op haar CV. Sy het ook vir twee seisoene gesorg dat Minki van der Westhuizen eksieperfeksie lyk as aanbieder van die kykNET-realiteitsreeks Boer soek ’n Vrou. Die nuwe aanbieder, Leah, is ook nou in haar bekwame hande. Verder maak sy bruide mooi vir hul groot dag. Ja, die woord “lui” is nie in haar woordeskat nie.
“Daar bestaan nie iets soos ’n afdag nie!” skerts Marí. Sy vertel vir SARIE.com sy het tydens die verfilming van Die Seemeeu haar linkerarm gebreek, maar die volgende dag was sy terug op stel.
Jarrid het 13 kg vir die rol verloor, maar Marí moes hom nóg maerder laat lyk. “En sy tande moes gebleik word, hy moes ‘sonbrand’ kry. Dit was ’n intensiewe proses, maar ’n ongelooflike ervaring. Met al my flieks wil ek die grimering so natuurlik moontlik laat lyk, ek wil die karakters soos regte mense laat lyk. Daar is nie perfekte mense nie. Daarom moet die grimering nie perfek wees nie, dit moet real wees.”
Vir Marí is dit belangrik om vertroue tussen haar en die akteurs te bewerkstellig. “Jy is die eerste persoon wat hulle sien voor hulle stel toe gaan, en jy moet hulle die veilige ruimte gee om net te wees. Ek gaan al my looks met die akteur deur en maak seker dat hulle okay is daarmee. Respek is belangrik.”
Met die nuwe seisoen het sy vir Leah in helderder kleure gestileer, sy wou Leah se unieke stempel op die reeks plaas.
Vir Marí beteken skoonheid natuurlikheid. “Daar is ’n fyn lyn om te veel grimering te dra ... ek dink nie skoonheid beteken grimering nie. As jy goed voel, is jy mooi. Grimering moet juis jou natuurlike skoonheid en features beklemtoon.”
’n Heks ontsnap ná eeue in aanhouding en sweer wraak teen die mensdom en die een wat haar gevang het. Maar ’n heksejagter staan in haar pad – en dié is boonop besig om ’n knaap onder sy vlerk te neem en hom die kuns te leer om teen die bose te seëvier.
Ses jaar ná sy heldedaad by die winkelsentrum waar hy werk, gaan die sekuriteitswag Paul Blart op ’n welverdiende vakansie. Hy wen ’n reis na ’n byeenkoms in Las Vegas en besluit om sy tienerdogter saam te neem. Maar als is nie pluis by die hotel nie.
Alice hoor by haar vriende dat dit nie goed gaan met die Mad Hatter nie nadat hy sy familie verloor het. Sy glip deur ’n spieël en keer na Wonderland terug in die hoop om hom én haar vriende te help.
Die a cappella-groep Bellas is uitmekaar en ontdek gou daar is nie juis werk vir a cappella-sangers nie. Toe hulle dus die kans kry om vir ’n oorsese toer te herenig, kom dié groep bymekaar om vir oulaas saam musiek te maak.
In dié seisoen reis sy die land plat om deelnemers se lewe te herskep en die mooi in hul lewe te ontdek.